**ROMÂNIA**

**JUDEŢUL SATU MARE**

**CONSILIUL JUDEŢEAN**

**Proiect de hotărâre nr. \_\_\_\_\_\_\_ din data \_\_\_\_\_\_\_\_\_\_\_\_\_\_\_**

**privind aprobarea unor măsuri în vederea realizării obiectivului de investiții**

**”Drum Expres Baia Mare – Satu Mare**

Consiliul Județean Satu Mare,

având în vedere Referatul de aprobare nr. \_\_\_\_\_\_\_\_\_\_\_\_\_\_\_\_\_\_ al președintelui Consiliului Județean Satu Mare, anexat prezentului proiect de hotărâre,

În baza prevederilor:

* Art. 8 alin (3) din OUG nr. 88/2020 privind instituirea unor măsuri, precum și acordarea unui sprijin financiar pentru pregătirea portofoliului de proiecte în domenii strategice considerate prioritare pentru perioada de programare 2021-2027, destinat finanțării prin Programul operațional Asistență tehnică 2014-2020 (POAT 2014-2020) și Programul operațional Infrastructură mare 2014-2020 (POIM), cu modificările și completările ulterioare;
* Art. 4 alin (1) lit. c) din Legea nr. 98/2016 privind achizițiile publice, care permite mai multor autorități contractante să deruleze în comun proceduri de achiziții publice;

ținând seama de prevederile art. 173 alin. (7) lit. c) precum și cele ale art. 182 alin. (4) cu trimitere la art. 139 alin. (3) lit. f) din O.U.G. nr. 57/2019 privind Codul administrativ, cu modificările și completările ulterioare,

în temeiul prevederilor art. 196 alin. (1) lit. a) din Ordonanța de urgență nr. 57/ 2019 privind Codul administrativ, cu modificările și completările ulterioare,

**H O T Ă R Ă Ş T E:**

**Art. 1.** Se aprobă încheierea unui Acord de Asociere între U.A.T. Județul Maramureș, prin Consiliul Județean Maramureș și U.A.T. Județul Satu Mare, prin Consiliul Județean Satu Mare în vederea implementării unor măsuri pentru realizarea obiectivului de investiții **”Drum Expres Baia Mare – Satu Mare”,** conform ***Anexei*** care face parte integrantă din prezenta Hotărâre.

**Art. 2.** (1) Se aprobă finanțarea din bugetul Județului Satu Mare a cotei ce îi revine U.A.T. Județul Satu Mare, prin Consiliul Județean Satu Mare, pentru achiziționarea serviciilor de elaborare a Studiului de Fezabilitate (S.F.), necesar pentru realizarea obiectivului de investiții ”Drum Expres Baia Mare – Satu Mare”, în sumă de **3.000.000 lei (TVA inclus**),

(2) Costul final va fi stabilit după finalizarea procedurii de achiziție a serviciilor de elaborare S.F. și va fi repartizat în mod corespunzător între asociați.

**Art. 3.** Se mandatează președintele Consiliului Județean Satu Mare, dl. Pataki Csaba, să semneze, în numele și pentru Județul Satu Mare, Acordul de asociere prevăzut la art. 1 din prezenta Hotărâre.

**Art. 4.** Cu ducerea la îndeplinire a prezentei se încredințează domnul Pataki Csaba, președintele Consiliului Județean Satu Mare și Direcția Dezvoltare Regională din cadrul aparatului de specialitate al Consiliului Județean Satu Mare.

**Art. 5.** Prezenta hotărâre se comunică domnului Pataki Csaba, președintele Consiliului Județean Satu Mare șiDirecției Dezvoltare Regională din cadrul aparatului de specialitate al Consiliului Județean Satu Mare precum și Județului Maramureș.

**Satu Mare, \_\_\_\_\_\_\_\_\_\_\_\_2021**

**INIŢIATOR,**

**PREŞEDINTEAVIZEAZĂ:**

**Pataki Csaba SECRETAR GENERAL AL JUDEŢULUI,**

**Crasnai Mihaela Elena Ana**

Red.Tehn T.L.R./Ex.5

**JUDEŢUL SATU MARE**

**CONSILIUL JUDEŢEAN SATU MARE**

**PREŞEDINTE**

**Nr. \_\_\_\_\_\_\_\_\_\_\_\_\_\_\_\_\_\_\_\_\_\_**

**REFERAT DE APROBARE**

**privind aprobarea unor măsuri în vederea realizării obiectivului de investiții**

**”Drum Expres Baia Mare – Satu Mare”**

Sectorul de Drum Expres Baia Mare - Satu Mare face parte din rețeaua rutieră primară a României și reprezintă o parte a drumului expres Someș, care asigură conectivitatea rutieră în partea de Nord - Vest a țării, între Autostrada A3 (zona Turda) – Cluj Napoca (zona Apahida), Dej (Beclean-Bistrița) – Baia Mare (Livada – Halmeu) – Satu Mare – Oar.

Coridorul de transport constituit de Drumul Expres Someș (din care face parte și sectorul de drum expres Baia Mare – Satu Mare) este constituit din proiecte rutiere care se regăsesc în cadrul documentelor strategice la nivel național și european și anume Master Planul de Transport al României și Planul Investițional pentru Dezvoltarea Infrastructurii de Transport pentru perioada 2020 – 2030.

Sectorul de Drum Expres Baia Mare – Satu Mare a fost introdus în cadrul Modelului Național de Transport ca drum de mare viteză, cu două benzi pe sens și viteză maximă de 130 km/h. Rezultatele modelării pentru acest sector de drum indică o medie zilnică anuală a traficului de 12264.06 (pentru toate tipurile de vehicule, atât de marfă, cât și de pasageri) pentru întreg sectorul de drum Baia Mare – Satu Mare.

Conform Ordinelor Ministrului Transporturilor cu nr. 1295/2017, respectiv, nr. 1296/2017, pentru un sector de drum cu o capacitate de vehicule etalon (MZA), cuprinsă între 11.001 și 21.000, se recomandă construcția de drumuri europene (inclusiv drumuri expres), cu 2 benzi pe sens. Astfel, sectorul de drum Baia Mare – Satu Mare se încadrează în categoria de drumuri expres conform OMT nr. 1295/2017 și nr. 1296/2017.

Coridorul de drum expres de 55.56 km dintre Baia Mare și Satu Mare a fost trasat urmărind valorificarea arealelor cu favorabilitate foarte mare și mare, pe baza analizei de favorabilitate realizată, rezultată în urma analizei multicriteriale.

Drumul Expres Baia Mare – Satu Mare, fiind prevăzut a se realiza la finalul etapei de programare, Autoritățile Locale, Consiliul Județean Maramureș, respectiv, Consiliul Județean Satu Mare, iau inițiativa pentru reducerea timpilor de realizare, prin încheierea unui Acord de asociere.

Luând în considerare cele de mai sus,

în temeiul prevederilor art.182 alin. (2) și alin. (4) coroborate cu cele ale art.136 alin. (8) lit. a) din Ordonanța de urgență nr. 57/2019 privind Codul administrativ, cu modificările și completările ulterioare,

**INIȚIEZ:**

**Proiectul de hotărâre privind aprobarea unor măsuri în vederea realizării obiectivului de investiții ”Drum Expres Baia Mare – Satu Mare”**

**INIȚIATOR:**

**PREȘEDINTE**

**Pataki Csaba**

Red.Tehn T.L.R./Ex.5

**JUDEŢUL SATU MARE**

**CONSILIUL JUDEŢEAN**

**DIRECŢIA DEZVOLTARE REGIONALĂ**

**DIRECȚIA ACHIZIȚII PUBLICE**

**Nr. \_\_\_\_\_\_\_\_\_\_\_\_\_\_\_\_\_\_\_\_\_**

**RAPORT DE SPECIALITATE**

**privind aprobarea unor măsuri în vederea realizării obiectivului de investiții**

**”Drum Expres Baia Mare – Satu Mare”**

Sectorul de drum Baia Mare-Satu Mare reprezintă un proiect de conectivitate rutieră important, atât la nivelul sistemului național de transport, cât și la nivelul sistemului regional, facilitând conexiunea în cadrul Regiunii de Dezvoltare Nord - Vest între doi mari poli de dezvoltare economică, municipiile Baia Mare și Satu Mare, respectiv, zonele lor funcționale. Având în vedere datele preliminare de trafic și analizele existente, acest sector de drum este prevăzut a se implementa la profil de drum expres.

Conform Master Planului General de Transport al României, documentul strategic de planificare a investițiilor în domeniul transporturilor, drumurile expres sunt prevăzute a fi implementate la profil 2+2, fără intersecții la nivel cu alte drumuri sau căi ferate, fără a tranzita localități și care au o geometrie în plan și în profil care să permită viteze sporite de deplasare, în condiții de siguranță.

În ceea ce privește digitalizarea - Sistemele Inteligente de Transport (ITS), pe sectorul de Drum Expres Baia Mare – Satu Mare, este prevăzut un management al traficului prin camere video, comunicare și informații în timp real, atât pentru utilizatori, cât și pentru administratorul infrastructurii, evitarea accidentelor și sisteme de urgență.

În ceea ce privește protecția mediului, pe sectorul de Drum Expres Baia Mare – Satu Mare, sunt prevăzute stații de încărcare electrice, perdele forestiere, piste de biciclete conexe infrastructurii, eco-ducte, panouri fonoabsorbante unde este cazul, panouri fotovoltaice în spațiile de servicii.

Sectorul de Drum Expres Baia Mare - Satu Mare face parte din rețeaua rutieră primară a României și reprezintă o parte a drumului expres Someș, care asigură conectivitatea rutieră în partea de Nord - Vest a țării, între Autostrada A3 (zona Turda) – Cluj Napoca ( zona Apahida), Dej (Beclean-Bistrița) – Baia Mare ( Livada – Halmeu) – Satu Mare – Oar.

Așadar, coridorul de transport constituit de Drumul Expres Someș (din care face parte și sectorul de drum expres Baia Mare – Satu Mare) este constituit din proiecte rutiere care se regăsesc în cadrul documentelor strategice la nivel național și european și anume Master Planul de Transport al României și Planul Investițional pentru Dezvoltarea Infrastructurii de Transport pentru perioada 2020 – 2030.

Sectorul de Drum Expres Baia Mare – Satu Mare a fost introdus în cadrul Modelului Național de Transport ca drum de mare viteză, cu două benzi pe sens și viteză maximă de 130 km/h. Rezultatele modelării pentru acest sector de drum indică o medie zilnică anuală a traficului de 12264.06 (pentru toate tipurile de vehicule, atât de marfă, cât și de pasageri) pentru întreg sectorul de drum Baia Mare – Satu Mare.

Conform Ordinelor Ministrului Transporturilor cu nr. 1295/2017, respectiv, nr. 1296/2017, pentru un sector de drum cu o capacitate de vehicule etalon (MZA), cuprinsă între 11.001 și 21.000, se recomandă construcția de drumuri europene (inclusiv drumuri expres), cu 2 benzi pe sens. Astfel, sectorul de drum Baia Mare – Satu Mare se încadrează în categoria de drumuri expres conform OMT nr. 1295/2017 și nr. 1296/2017.

Coridorul de drum expres de 55.56 km dintre Baia Mare și Satu Mare a fost trasat urmărind valorificarea arealelor cu favorabilitate foarte mare și mare, pe baza analizei de favorabilitate realizată, rezultată în urma analizei multicriteriale.

Drumul Expres Baia Mare – Satu Mare, fiind prevăzut a se realiza la finalul etapei de programare, Autoritățile Locale, Consiliul Județean Maramureș, respectiv, Consiliul Județean Satu Mare, iau inițiativa pentru reducerea timpilor de realizare, prin încheierea unui Acord de asociere.

Pentru aspectele prezentate mai sus și luând în considerare prevederile:

* Art. 8 alin (3) din OUG nr. 88/2020 privind instituirea unor măsuri, precum și acordarea unui sprijin financiar pentru pregătirea portofoliului de proiecte în domenii strategice considerate prioritare pentru perioada de programare 2021-2027, destinat finanțării prin Programul operațional Asistență tehnică 2014-2020 (POAT 2014-2020) și Programul operațional Infrastructură mare 2014-2020 (POIM), cu modificările și completările ulterioare,
* Art. 4 alin (1) lit. c) din Legea nr. 98/2016 privind achizițiile publice, care permite mai multor autorități contractante să deruleze în comun proceduri de achiziții publice,

În temeiul prevederilor art. 182 alin. (4) coroborate cu cele ale art. 136 alin. (8) lit. b) din Ordonanța de urgență nr. 57/2019 privind Codul administrativ, cumodificările și completările ulterioare, **considerăm oportună și legală** **adoptarea Proiectului de hotărâre privind aprobarea unor măsuri în vederea realizării obiectivului de investiții ”Drum Expres Baia Mare – Satu Mare”.**

|  |  |
| --- | --- |
| **Director executiv,**  **Direcția Dezvoltare Regională**  **Ştern Felicia Cristina** | **Director executiv,**  **Direcția Achiziții Publice**  **Bura Mihaela Alina** |
| **Șef Serviciu Managementul proiectelor,**  **Barta Bianca Melania** | **Vizat juridic,**  **cons. jr. Tănase Loredana Roxana** |

Red/tehnored:/T.L.R./Exemplare 5