**JUDEŢUL SATU MARE *Anexa la Proiectul de hotărâre nr. \_\_\_\_\_\_\_/\_\_\_\_\_\_\_\_\_2021***

**CONSILIUL JUDEŢEAN**

**DIRECŢIA DEZVOLTARE REGIONALĂ**

JUDEȚUL MARAMUREȘ JUDEȚUL SATU MARE

CONSILIUL JUDEȚEAN CONSILIUL JUDEȚEAN

Nr…………………………. Nr…………………………

**ACORD DE ASOCIERE**

**privind aprobarea unor măsuri în vederea realizării obiectivului de investiții**

**”Drum Expres Baia Mare-Satu Mare”**

Părțile:

**U.A.T. JUDEȚUL MARAMUREȘ**, prin Consiliul Județean Maramureș, cu sediul în Baia Mare, str. Gheorghe Șincai nr. 46, cod poștal 430311, județul Maramureș, cod fiscal 3627315, în calitate de implementator, denumit Partener 1, reprezentat prin domnul **Ionel-Ovidiu BOGDAN**, **Președinte al Consiliului Județean Maramureș,** pe de altă parte, în calitate de **Autoritate Contractantă Desemnată**

**și**

**U.A.T. JUDEȚUL SATU MARE** cu sediul în Satu Mare, str. Piața 25 Octombrie, nr. 1, cod poștal 440026, județul Satu Mare, cod fiscal 3897378, în calitate de implementator, denumit Partener 2, reprezentat prin domnul **Csaba PATAKI, Președinte al Consiliului Județean Satu Mare** pe de altă parte, în calitate de **Autoritate Contractantă Asociată,**

**Convin următoarele:**

**Art. 1: Definiții:**

**a)Acord/Acord de asociere** – prezentul acord întocmit în baza prevederilorOUG nr. 57 din 3 iulie 2019 privind Codul administrativ, cu modificările și completările ulterioare;

**b).Asociat :** UAT Județul Maramureș, prin Consiliul Județean Maramureș și U.A.T. Județul Satu Mare, prin Consiliul Județean Satu Mare;

**c).Autoritate Contractantă Desemnată** – U.A.T. JUDEȚUL MARAMUREȘ prinConsiliul Județean Maramureș, mandatată prin acesta pentru a derula procedura de achiziție publică în întregime, în comun, în numele și pe seama tuturor autorităților contractante membre și pentru a efectua plata contravalorii serviciilor prestate;

**d).Autoritatea contractantă asociată** – U.A.T. Județul Satu Mare prin – Consiliului Județean Satu Mare;

**e).Programul Anual de Achiziții Publice** – Instrumentul managerial obligatoriu va fi elaborat de către Autoritatea Contractantă Desemnată, în conformitate cu prevederile Art. 2, 3, 12 -14 din HG 395/2016, cu modificările și completările ulterioare;

**f).SICAP** – Sistem informatic colaborativ pentru mediu performant de desfășurare al achizițiilor publice – platformă publică de achiziții publice /SEAP;

**g).Procedură de achiziție publică** – procedura de achiziție publică aplicabilă, având în vedere că valoarea estimată este de 6.000.000 lei ( cu TVA inclus) orice referire pe parcursul prezentului acord la procedura de achiziție publică se va interpreta ca fiind o referire la procedura de licitație deschisă conform Art.68 alin.(1) lit. a) din Legea 98/2016, cu modificările și completările ulterioare;

**h).Grup de lucru** – persoanele nominalizate de fiecare Asociat, conform prevederilor prezentului acord și se constituie astfel, prin dispoziția conducătorului Autorității Contractante Desemnate, având atribuții cu privire la întocmirea referatului de necesitate, a caietului de sarcini, a documentației de atribuire, așa cum este ea reglementată de Art. 20 din HG 395/2016, documentelor suport așa cum sunt acestea reglementate de Art. 21 din HG 395/2016;

**i).Comisia de evaluare** – persoanele nominalizate de fiecare Asociat, conform prevederilor prezentului acord și se constituie astfel prin dispoziția conducătorului Autorității Contractante Desemnate având atribuții în evaluarea ofertelor în conformitate cu prevederile HG 395/2016;

**j).Echipa de monitorizare și implementare** – persoanele nominalizate de fiecare Asociat conform prevederilor prezentului acord, având atribuții de urmărire a executării contractului/monitorizare/supervizare implementare.

**k).Necesitate** – **Elaborarea Studiului de Fezabilitate** al obiectivului de investiții **”DRUM EXPRES BAIA MARE-SATU MARE”;**

**l).Referat de necesitate** – document întocmit de către Autoritatea Contractantă Desemnată în colaborare cu Autoritatea Contractantă Asociată și semnat de către fiecareAsociat, corespunzător necesităților sale, în conformitate cu prevederile Art.3 și Art.2, alin.(5) din HG 395/2016 și cu modelul pus la dispoziție de ANAP;

**m).Caiet de sarcini** – document întocmit de Autoritatea Contractantă Desemnată în colaborare cu Autoritatea Contractantă Asociată, și semnat de către fiecareAsociatavând structura indicată de ANAP – [www.anap.gov.ro](http://www.anap.gov.ro) la secțiunea ”Documente utile” -> ”documentații standardizate”- documentație de atribuire Servicii de Proiectare <https://achizitiipublice.gov.ro/matrix/cell/77/1>;

**n).Strategia de contractare** – document suport al Documentației de atribuire, fiind încărcat în SEAP, odată cu aceasta, într-o secțiune specială, care nu e accesibilă operatorilor economici, întocmit în conformitate cu Art.9 și 21 din HG 395/2016 și modelul pus la dispoziție de ANAP;

**o).Proiectul de contract** – documentul întocmit de Autoritatea Contractantă Desemnată, în conformitate cu Art. 20 din HG 395/2016, analizat și însușit de Autoritatea Contractantă Asociată;

**p).Garanția de bună execuție a contractului** – sume de bani și /instrumente financiare constituite în favoarea Autorității Contractante Desemnate, de viitorul Prestator, în conformitate cu prevederile Subsecțiunii 5 Paragraful 5 – Stabilirea garanției de bună execuție din HG 395/2016;

**q).Zi** – înseamnă zi calendaristică, iar anul înseamnă 365 de zile, în afara cazului în care se prevede expres că sunt zile lucrătoare.

**CAP. I DISPOZIȚII GENERALE**

**Art. 2:** Prezentul Acord este încheiat în scopul realizării în comun a obiectivului de investiții: **”Drum Expres Baia Mare-Satu Mare**” începând cu organizarea și desfășurarea procedurii de achiziție publică a serviciilor de Elaborare a Studiului de Fezabilitate, conform Legii 98/2016 privind achizițiile publice, pentru asigurarea necesităților autorităților contractante membre ale prezentului Acord, astfel:

|  |  |  |
| --- | --- | --- |
| **PARTENER** | **SERVICIUL DE PROIECTARE** | **NUMĂR BUCĂȚI** |
| **U.A.T. Județul MARAMUREȘ – CONSILIUL JUDEȚEAN MARAMUREȘ** | Achiziția serviciilor de elaborare a Studiului de Fezabilitate pentru obiectivul **”Drum Expres Baia Mare-Satu Mare”** | 1 |
| **U.A.T. Județul SATU MARE – CONSILIUL JUDEȚEAN**  **SATU MARE** |

**Art. 3:** Obiectivul prezentului Acord este realizarea în comun a obiectivului de investiții: **”Drum Expres Baia Mare-Satu Mare**”, prin organizarea și desfășurarea procedurii de achiziție publică a serviciilor de Elaborare a Studiului de Fezabilitate **și, totodată, valorificarea lui prin depunerea spre finanțare prin Programe Operaționale, Fondul de Redresare și Reziliență și/sau alte surse de finanțare.**

**Art. 4:** Procedura de achiziție publică se va derula în întregime de către Autoritatea contractantă desemnată prin prezentul acord, în numele și pe seama ambelor autorități contractante, conform Art.44, alin.(2) din Legea 98/2016, cu respectarea prevederilor Legii 98/2016 privind achizițiile publice și a actelor normative aprobate pentru implementarea acesteia.

**Art. 5:** Prezenta asociere nu are personalitate juridică și nu constituie față de terți o persoană distinctă de persoana asociaților.

**Art. 6:** Cheltuielile generate de procedură, reprezentând cheltuielile neeligibile, se asigură din bugetul Consiliului Județean Maramureș.

**CAP. II OBIECTUL ACORDULUI**

**Art. 7:** (1) Obiectul Acordului îl reprezintă asigurarea cadrului de reglementare a relațiilor născute în baza prezentei asocieri, între părțile Acordului, în vederea implementării obiectivului de investiții, începând cu procesul organizării și desfășurării procedurii de achiziție publică în comun a Studiului de Fezabilitate al obiectivului de investiții **”Drum Expres Baia Mare-Satu Mare”** și, totodată, valorificarea lui prin depunerea spre finanțare prin Programe Operaționale, Fondul de Redresare și Reziliență și/sau alte surse de finanțare.

(2) Documentul de aplicare al prezentei asocieri se extinde asupra relațiilor născute în baza prezentului Acord, începând cu etapa de pregătire, de organizare a procedurii de achiziție publică și de atribuire a contractului de servicii și continuând cu etapa post-atribuire, respectiv, executarea și monitorizarea implementării viitorului contract de execuție .

**CAP. III DURATA ACORDULUI**

**Art. 8:** Durata prezentului acord are valabilitate până valorificarea Studiului de Fezabilitate al obiectivului de investiții ”Drum Expres Baia Mare-Satu Mare” prin depunerea spre finanțare prin Programe Operaționale, Fondul de Redresare și Reziliență și/sau alte surse de finanțare

**Art. 9:** După finalizarea și recepția Studiului de Fezabilitate, părțile prezentului Acord vor defini următoarele etape și pașii de urmat pentru realizarea investiției. Acestea vor face obiectul unui act adițional al prezentului Acord de asociere.

**CAP. IV ATRIBUȚIILE ȘI RESPONSABILITĂȚILE ASOCIAȚILOR ACORDULUI**

**Art.10:** Atribuțiile și responsabilitățile Autorității Contractante Desemnate

**a).**Autoritatea Contractantă Desemnată este responsabilă de crearea grupului de lucru și a comisiei de evaluare, pentru inițierea și desfășurarea procedurii de achiziție publică comună, ulterior îndeplinirii obligațiilor de desemnare a persoanelor membre de către Autoritatea Contractantă Asociată. Actul de desemnare a grupului de lucru și a comisiei de evaluare va fi Dispoziția emisă de conducătorul Autorității Contractante Desemnată, având la bază nominalizările făcute de Autoritatea Contractantă Asociată.

**b).**Autoritatea Contractantă Desemnată este responsabilă de introducerea procedurii în Programul Anual de Achiziții Publice, întocmit la nivelul Consiliului Județean Maramureș și actualizarea PAAP din SEAP.

**c).**Autoritatea Contractantă Desemnată este responsabilă de nominalizarea persoanei responsabile cu aplicarea procedurii, în baza Art. 126 alin.(6) din HG 395/2016, din cadrul Consiliului Județean Maramureș, persoană care va acționa în numele și pe seama Autorității Contractante Asociate în prezentul Acord.

**d).**Autoritatea Contractantă Desemnată derulează procedura de achiziție în întregime în comun, în numele și pe seama Autorității Contractante Asociate în prezentul Acord, conform Art. 44 alin. (2) din Legea 98/2016.

**e).**Utilizarea SEAP. Platforma SEAP utilizată va fi pusă la dispoziție de Consiliul Județean Maramureș, în calitate de Autoritate Contractantă Desemnată. Operațiunile la nivelul SEAP vor fi efectuate în numele și pe seama Autorității Contractante Asociate prezentul Acord, de o persoană desemnată, în baza Art.126, alin.(6) din HG 395/2016, din cadrul Consiliului Județean Maramureș.

**f).**Autoritatea Contractantă Desemnată recepționează și realizează agregarea necesităților asociaților prezentului Acord.

**g).**Autoritatea Contractantă Desemnată nu este în drept să modifice condițiile stabilite în urma agregării necesităților Autorității Contractante Asociate fără acordul acesteia.

**h).**Autoritatea Contractantă Desemnată utilizează în cadrul procedurii referatul de necesitate și caietul de sarcini agreate de Autoritatea Contractantă Asociată, răspunderea cu privire la prevederile din cadrul acestora fiind solidară.

**i).**Autoritatea Contractantă Desemnată va întocmi calendarul estimativ de aplicare a procedurii de atribuire.

**j).**Autoritatea Contractantă Desemnată va informa Autoritatea Contractantă Asociată prezentului Acord despre rezultatul procedurii de achiziție publică comună, comunicându-i totodată contractul adaptat la oferta câștigătoare spre a fi semnat. Semnarea contractului de către Autoritatea Contractantă Asociată se va face în termenul comunicat de Autoritatea Contractantă Desemnată cu încadrare în perioada de valabilitate a ofertei și a garanției de participare. Autoritatea Contractantă Desemnată va efectua plata contravalorii serviciilor prestate în baza contractului de achiziție semnat.

**Art. 11:** Atribuțiile și responsabilitățile Autorității Contractante Asociate

1. Autoritatea Contractantă Asociată înaintează următoarele documente, Autorității Contractante Desemnate:
2. Declarația cuprinzând persoanele cu funcție de decizie;
3. Adresa de desemnare a membrilor grupului de lucru;
4. Adresa de desemnare a membrilor comisiei de evaluare;
5. Adresa conținând datele de contact care vor fi utilizate pe parcursul procedurii pentru membrii grupului de lucru și pentru membrii comisiei de evaluare.
6. Autoritatea Contractantă Asociată participă alături de Autoritatea Contractantă Desemnată la întocmirea:
7. Referatului de necesitate (conform ANAP);
8. Caietului de sarcini ( conform ANAP).
9. Autoritatea Contractantă Asociată va nominaliza membrii grupului de lucru și membrii comisiei de evaluare, precum și câte un supleant pentru fiecare membru, cu respectarea prevederilor prezentului Acord.
10. Autoritatea Contractantă Asociată participă, prin membrii desemnați în comisia de evaluare, la elaborarea calendarului estimativ de aplicare a procedurii de atribuire;
11. Pentru a nu tergiversa derularea procedurii de achiziție publică, Autoritatea Contractantă Asociată se asigură că reprezentanții săi în grupul de lucru și în comisia de evaluare participă la toate ședințele care vor avea loc și își îndeplinesc toate obligațiile legale și consemnate în prezentul Acord, pe care le au.
12. Autoritatea Contractantă Asociată , prin membrii desemnați în grupul de lucru, face propuneri de modificare a documentelor menționate la litera b) (referatul de necesitate și caietul de sarcini), a strategiei de contractare, a instrucțiunilor pentru ofertanți, formularelor și asupra proiectului de contract, întocmite de către Autoritatea Contractantă Desemnată și le comunică acesteia, utilizând adresa de mail [achizitii@maramures.ro](mailto:achizitii@maramures.ro), în termen de maximum 3 zile lucrătoare de la data primirii documentațiilor prin e-mail. Autoritatea Contractantă Desemnată centralizează aceste propuneri și le analizează prin membrii grupului de lucru, consemnând rezultatul analizei într-un proces verbal semnat de către ceilalți membri.
13. Autoritatea Contractantă Asociată este responsabilă, în mod solidar, de monitorizarea executării conforme a contractului de achiziție publică.
14. Autoritatea Contractantă Asociată este responsabilă de aprobarea raportului procedurii cu respectarea prevederilor legale în acest sens.
15. Autoritatea Contractantă Asociată este responsabilă de transferul sumelor reprezentând contribuția proprie a valorii contractului de achiziție încheiat.

**Art. 12:** Părțile prezentului Acord răspund în mod solidar de respectarea legislației din domeniul achizițiilor publice, precum și a cadrului legal accesoriu.

**CAP. V ETAPA 1 - PLANIFICAREA PROCEDURII DE ACHIZIȚIE PUBLICĂ**

**Art. 13:** Durata acestei etape este în conformitate cu prevederile Art.9 din HG 395/2016. Astfel, etapa de planificare/pregătire a achiziției publice, care constituie o parte a obiectivului prezentului Acord, se inițiază prin elaborarea referatului de necesitate și se încheie cu aprobarea de către conducătorul fiecărei autorități contractante membre, a documentației de atribuire, inclusiv a documentelor suport, precum și a strategiei de contractare.

**Art. 14:** Numirea grupului de lucru

**14.1** Ulterior aprobării prin ședința Consiliului Județean Maramureș, respectiv, prin ședința Consiliului Județean Satu Mare, a prezentului Acord, în termen de 5 zile lucrătoare, Autoritatea Contractantă Asociată comunică Autorității Contractante Desemnate prin e-mail [achizitii@maramures.ro](mailto:achizitii@maramures.ro), persoanele care vor face parte din grupul de lucru aferent primei etape a acordului de asociere, asigurând expertiza minimă, astfel:

- o persoană având cunoștințe tehnice și care va participa la întocmirea caietului de sarcini;

- o persoană cu atribuții în domeniul achizițiilor publice.

Grupul de lucru se va numi prin dispoziția conducătorului Autorității Contractante Desemnate.

**14.2** Ulterior numirii sale, grupul de lucru va avea următoarele atribuții:  
1.Definitivarea referatului de necesitate;

2.Definitivarea caietului de sarcini;

3.Definitivarea documentației de atribuire constând din:

- Instrucțiuni pentru ofertanți;

- Formulare;

- Proiectul de contract.

4.Definitivarea documentelor suport:

- strategia de contractare;

- declarația cuprinzând persoanele cu funcție de decizie.

5.Formularea răspunsurilor la eventualele solicitări de clarificări aferente documentației de atribuire.

**Art. 15:** Autoritatea Contractantă Asociată înaintează Autorității Contractante Desemnate documentele stabilite la Art. 11 litera a).

**Art. 16:** Autoritatea Contractantă Desemnată, în urma agregării necesităților asociaților prezentului Acord, întocmește și trimite prin e-mail [sap@cjsm.ro](mailto:sap@cjsm.ro), spre formulare observații, către Autoritatea Contractantă Asociată în cadrul Acordului, următoarele:

* Referatul de necesitate;
* Caietul de sarcini;
* Instrucțiunile pentru ofertanți;
* Proiectul de contract;
* Formularele;
* Strategia de contractare.

**Art. 17:** Observațiile, dacă va fi cazul, vor fi formulate în maximum 3 zile lucrătoare de la data comunicării documentației prin e-mail de către Consiliul Județean Maramureș. Necomunicarea de obiecțiuni prin e-mail [achizitii@maramures.ro](mailto:achizitii@maramures.ro), în acest termen, echivalează cu însușirea documentațiilor, semnarea lor urmând a se face fără obiecțiuni la data stabilită de Autoritatea Contractantă Desemnată, în convocarea menționată la Art.20.

**Art. 18:** Observațiile menționate la Art.17 vor fi analizate de membrii grupului de lucru și vor face obiectul unui proces verbal în care vor fi consemnate rezultatele analizei propunerilor de modificare. Grupul de lucru se va întruni în acest sens în termen de maximum 3 zile lucrătoare de la data expirării termenului de formulare a observațiilor, stabilit prin Art. 17.

**Art. 19:** Referatul de necesitate și documentele care alcătuiesc documentația de atribuire și documentele suport vor fi întocmite după cum urmează:

|  |  |  |
| --- | --- | --- |
| **Nr. crt.** | **DENUMIRE DOCUMENT** | **MENȚIUNI** |
| 1. | Referatul de necesitate | Referatul de necesitate va respecta modelul postat de ANAP <https://achizitiipublice.gov.ro/workflows/view/175> . Referatul de necesitate se va întocmi de Autoritatea Contractantă Desemnată în cadrul grupului de lucru și va fi semnat și aprobat de fiecare Asociat.  Referatul de necesitate va fi semnat cel puțin de structurile cu atribuții în domeniul tehnic și economic al Autorității Contractante Asociate. |
| 2. | Caietul de sarcini | La întocmirea caietului/caietelor de sarcini se vor respecta prevederile Anexei 5 – lista de verificare pentru Contractele de furnizare servicii intelectuale, la Ordinul nr. 1894 din 08.07.2019 privind aprobarea listelor de verificare aferente exercitării controlului de calitate și regularitate al procesului de atribuire a contractelor/acordurilor-cadru de achiziție publică/sectorială și a contractelor de concesiune de lucrări și concesiune de servicii. <http://anap.gov.ro/web/ordin-nr-1894-din-08-07-2019-privind-aprobarea-listelor-de-verificare-aferente-exercitarii-controlului-de-calitate-si-regularitate-al-procesului-de-atribuire-a-contractelor-acordurilor-cadru-de-achiz/>  Caietul de sarcini va respecta structura recomandată de ANAP pentru serviciile de proiectare <https://achizitiipublice.gov.ro/matrix/cell/77/1>  Autoritatea Contractantă Asociată va furniza Autorității Contractante Desemnate, la solicitarea acesteia, toate informațiile și/sau documentele de care dispune și care sunt necesare pentru elaborarea caietului de sarcini. |
| 3. | Documentul suport-  Strategia de contractare  Documentația de atribuire:  Instrucțiunile pentru ofertanți;  Formularele;  Proiectul de contract. | Strategia de contractare va respecta modelul ANAP și va fi întocmită de Autoritatea Contractantă Desemnată, în numele și pe seama Autorității Contractante Asociate.  Documentația de atribuire va fi întocmită de Autoritatea Contractantă Desemnată în numele și pe seama Autorității Contractante Asociate.  Ulterior finalizării, Autoritatea Contractantă Desemnată va comunica documentele prin e-mail [sap@cjsm.ro](mailto:sap@cjsm.ro), Autorității Contractante Asociate pentru formulare de propuneri.  Autoritatea Contractantă Asociată ,prin membrii desemnați în grupul de lucru ,va formula propuneri în termen de 3 zile lucrătoare de la primirea documentației prin e-mail [achizitii@maramures.ro](mailto:achizitii@maramures.ro), acestea urmând a fi analizate de către grupul de lucru conform Art.18. Propunerile de modificare vor fi exprese, inițiatorul indicând exact formularea care consideră că este necesar a apărea în documentația de atribuire. Comunicarea unei idei, fără ca aceasta să fie însoțită de transpunerea clară a frazei/clauzei care se dorește să apară în documentație, nu va fi considerată o modificare și nu va fi analizată de grupul de lucru.  În cazul în care, Autoritatea Contractantă Asociată nu inițiază propuneri de modificare, va comunica acest lucru prin e-mail [achizitii@maramures.ro](mailto:achizitii@maramures.ro). Ulterior agreării formei lor finale, Autoritatea Contractantă Asociată va asigura semnarea documentelor menționate la această rubrică, cel puțin de către:   1. Persoana care, în conformitate cu prevederile Art.2 din HG 395/2016, are atribuții în domeniul Achizițiilor Publice la nivelul autorității contractante; 2. Persoana care acordă viză de legalitate pentru proiecte de contracte; 3. Directorul direcției responsabile cu implementarea proiectului; 4. Persoana autorizată să vizeze pentru control financiar preventiv, asigurându-se respectarea Ordinului 923/2014. |
| 4. | Documentul suport – declarația privind persoanele ce dețin funcții de decizie în cadrul autorității contractante respectiv cele cu putere de reprezentare din partea Prestatorilor de servicii auxiliare achiziției, precum și datele de identificare ale acestora | Autoritatea Contractantă Asociată va furniza Autorității Contractante Desemnate declarația privind persoanele ce dețin funcții de decizie în cadrul autorității contractante, respectiv cele cu putere de reprezentare din partea Prestatorilor de servicii auxiliare achiziției, precum și datele de identificare ale acestora.  Declarația va fi întocmită sub forma de tabel și va conține:   1. Următoarele informații:  |  |  |  |  |  | | --- | --- | --- | --- | --- | | Numele persoanelor ce dețin funcții de decizie | Funcția în cadrul autorității contractante | CNP | Adresa de domiciliu | Data și locul nașterii |  1. Următoarele prevederi:  * ”Acest document nu are caracter de document public * În prezenta procedură, la data prezentei, nu sunt implicați Prestatori de servicii auxiliare achiziției în sensul Art. 3, alin.(1) litera x) din Legea 98/2016”   Autoritatea Contractantă Desemnată va publica în SEAP datele menționate în această declarație, doar ANAP având acces la informațiile confidențiale, în conformitate cu prevederile Art.58 și 63 din Legea 98/2016 și ale Art. 21, alin.(5) și (6) din HG 395/2016. |

**Art. 20:** Ulterior finalizării documentelor menționate la rubrica 3, în forma lor agreată, Autoritatea Contractantă Desemnată va convoca Autoritatea Contractantă Asociată la semnarea documentației finale.

Nota de convocare va fi transmisă prin e-mail [sap@cjsm.ro](mailto:sap@cjsm.ro), și/sau fax 0261-710495 către Autoritatea Contractantă Asociată.

Semnarea va avea loc la sediul Consiliului Județean Maramureș, strada Gheorghe Șincai nr. 46, Baia Mare.

**CAP. VI ETAPA 2 - ORGANIZAREA PROCEDURII ȘI ATRIBUIREA CONTRACTULUI**

**Art. 21:** Nominalizarea Autorității Desemnate. Publicarea procedurii și a răspunsurilor la solicitările de clarificări aferente documentației de atribuire în SEAP.

**21.1** Se împuternicește Consiliul Județean Maramureș, în calitate de Autoritate Contractantă Desemnată, în numele și pentru asocierea constituită prin prezentul Acord, pentru lansarea anunțului de participare în SEAP. Autoritatea Contractantă Desemnată asigură publicarea procedurii și a răspunsurilor la solicitările de clarificări aferente documentației de atribuire în SEAP. De asemenea asigură publicarea în SEAP a anunțului de atribuire.

**21.2** Dacă procedura va fi selectată și introdusă în programul de verificare ex ante al ANAP, în conformitate cu prevederile OUG 98/2017 privind funcția de control ex ante al procesului de atribuire a contractelor/acordurilor-cadru de achiziție publică, a contractelor/acordurilor-cadru sectoriale și a contractelor de concesiune de lucrări și concesiune de servicii, cu modificările și completările ulterioare, toate avizele conforme necondiționate sau condiționate care vizează documentația de atribuire vor fi comunicate și Autorității Contractante Asociate. Remedierea, în conformitate cu prevederile din cadrul avizelor ANAP condiționate, se va face în cadrul grupului de lucru nominalizat la nivelul procedurii. Orice prevedere în prezentul Acord va fi pusă în aplicare astfel încât să se asigure respectarea termenelor prevăzute de OUG 98/2017 pentru exercitarea controlului ex ante.

**21.3** Solicitările de clarificări vor fi comunicate de către Autoritatea Contractantă Desemnată Autorității Contractante Asociate, prin e-mail [sap@cjsm.ro](mailto:sap@cjsm.ro), Autoritatea Contractantă Asociată va furniza prin e-mail [achizitii@maramures.ro](mailto:ACHIZITII@MARAMURES.RO). răspunsurile la solicitările de clarificări care vizează necesitățile sale până la data indicată de Autoritatea Contractantă Desemnată.

Autoritatea Contractantă Desemnată va centraliza solicitările de clarificări și răspunsurile la acestea și va posta răspunsul centralizat în SICAP, în termenul menționat în acest sens în anunțul de participare, în conformitate cu prevederile Art.160 din Legea 98/2016 și ale Art. 27 din HG 395/2016.

**Art. 22:** Numirea comisiei de evaluare:

**22.1** (1) Orice referire pe parcursul prezentului Acord la ”comisia de evaluare” va include, după caz, și experții cooptați.

(2) Numirea comisei de evaluare și, după caz, a experților cooptați se va face ulterior întocmirii de către Autoritatea Contractantă Desemnată și agreării de către Autoritatea Contractantă Asociată a referatului de necesitate și a caietului de sarcini.

**22.2** Fiecare membru al asocierii va desemna persoanele care vor face parte din comisia de evaluare, precum și, după caz, experții cooptați.

**22.3** Membrii comisiei de evaluare, precum și, după caz, experții cooptați, vor fi comunicați Autorității Contractante Desemnate împreună cu referatul de necesitate, caietul de sarcini și cu declarația cuprinzând persoanele cu funcție de decizie.

**22.4** Părțile convin că, în conformitate cu prevederile alin. 1, vor desemna persoane cu atribuții în evaluarea ofertelor după cum urmează:

|  |  |
| --- | --- |
| **PARTENERI** | **NUMĂR PERSOANE** |
| **U.A.T. JUDEȚUL MARAMUREȘ – CONSILIUL JUDEȚEAN MARAMUREȘ** | 3 |
| **U.A.T. JUDEȚUL SATU MARE –**  **CONSILIUL JUDEȚEAN SATU MARE** | 2 |

**22.5** Părțile convin ca, în cazul în care situația o va impune, prevederile Art.22.4 va putea suferi modificări la data punerii în aplicare a prevederilor Art.22.1, fără a fi necesară modificarea prezentului Acord.

**22.6** Atribuțiile comisiei de evaluare:

Ulterior depunerii ofertelor, grupul de lucru își încetează activitatea.

Începând cu prima ședință ulterioară datei limită stabilită pentru depunerea ofertelor, își începe activitatea comisia de evaluare.

Comisia de evaluare va avea atribuțiile stabilite în sarcina sa prin Art.127 și 128 din HG 395/2016, după caz. De asemenea, în cazul unor contestații, membrii comisiei de evaluare și, după caz, experții cooptați își vor prezenta punctul de vedere cu privire la aceasta.

**Art. 23:** Modul de convocare al comisiei de evaluare:

**23.1** La fiecare ședință de evaluare, este obligatoriu prezența a cel puțin unei persoane din partea fiecărei Autorități Contractante membre a asocierii, însă doar cu condiția îndeplinirii obligației fiecărui Asociat de a asigura respectarea calendarului estimativ de aplicare a procedurii de atribuire și cvorumul minim de prezență de 2/3 din membrii comisiei cu drept de vot, prevăzut de Art. 131 alin. 2 din HG 395/2016 pentru luarea deciziilor.

**23.2** Convocarea la ședințele comisiei de evaluare se va face prin una din următoarele variante:

- prin semnarea și luarea la cunoștință a calendarului estimativ de aplicare a procedurii de atribuire.

- prin adresa comunicată prin e-mail [sap@cjsm.ro](mailto:sap@cjsm.ro), și/sau fax 0261-710495 de către Autoritatea Contractantă Desemnată, dacă intervin modificări față de calendarul estimativ aprobat.

- prin consemnare în cadrul procesului verbal de evaluare, dacă intervin modificări față de calendarul estimativ aprobat.

**Art. 24:** Modul de lucru al comisiei de evaluare

**24.1** Modul de evaluare a propunerilor tehnice și financiare

În conformitate cu prevederile Art.131, alin.(1) și (2) din HG 395/2016, fiecare Autoritate Contractantă membră a prezentului Acord verifică, prin personalul desemnat în cadrul comisiei de evaluare, oferta tehnică și cea financiară corespunzător necesităților proprii.

Autoritatea Contractantă Desemnată, prin membrii comisiei de evaluare, va înainta membrilor comisiei de evaluare din cadrul Autorității Contractante Asociate grila de evaluare care va fi întocmită conform Ordinului 1581/2018 privind aprobarea formularelor standard ale proceselor-verbale intermediare de evaluare aferente procedurilor de atribuire a contractelor/acordurilor-cadru de achiziție publică, a contractelor de atribuire a contractelor/acordurilor-cadru sectoriale și a contractelor de concesiune de lucrări și concesiune de servicii <http://anap.gov.ro/web/ordinul-1581-2018-privind-aprobarea-formularelor-standard-ale-proceselor-verbale-intermediare-de-evaluare-aferente-procedurilor-de-atribuire-a-contractelor-acordurilor-cadru-de-achizitie-publica-a-co/> .

Grila de evaluare completată corespunzător și conținând rezultatul preliminar al evaluării tehnice/financiare se va comunica membrilor comisiei de evaluare din cadrul Autorității Contractante Desemnate prin e-mail [achizitii@maramures.ro](mailto:ACHIZITII@MARAMURES.RO), în termenul de evaluare convenit de părți.

**24.2** Modul de evaluare a documentelor DUAE (Document Unic de Achiziție European), aldocumentelor însoțitoare DUAE și a~~l~~ documentelor suport DUAE.

În conformitate cu prevederile Art.131 alin.(1) și (2) din HG 395/2016, comisia de evaluare verifică documentele DUAE, documentele însoțitoare și documentele de calificare depuse în vederea susținerii celor declarate în DUAE și comunică rezultatul preliminar al evaluării tuturor membrilor comisiei de evaluare spre analiză, formulare de obiecțiuni, însușire.

În conformitate cu prevederile Art.131, alin.(3) din HG 395/2016, deciziile comisiei de evaluare se iau cu votul a cel puțin 2/3 dintre membrii săi cu drept de vot.

**24.3** Toate procesele verbale, precum și raportul procedurii se vor întocmi de către comisia de evaluare cu respectarea prevederilor Ordinului 1581/2018 privind aprobarea formularelor standard ale proceselor verbale intermediare de evaluare aferente procedurilor de atribuire a contractelor/acordurilor-cadru de achiziție publică, a contractelor/acordurilor-cadru sectoriale și a contractelor de concesiune de lucrări și concesiune de servicii.

**Art. 25:** Conducătorul fiecărui Asociat aprobă raportul procedurii cu respectarea prevederilor Art. 66 și 127, alin.(2) și (3) din HG 395/2016, după caz.

**Art. 26:** Activitatea comisiei de evaluare încetează la data aprobării raportului procedurii de atribuire de către fiecare conducător al Autorităților Contractante parte a Acordului. Prevederile Art. 22.6 privind obligativitatea formulării punctelor de vedere în cazul unor contestații rămân valabile.

**CAP. VII ETAPA III - POST ATRIBUIRE**

**EXECUTAREA MONITORIZĂRII IMPLEMENTĂRII CONTRACTULUI**

**Art. 27:** Se va încheia un singur contract semnat de către ambele părți implicate.

Semnarea contractului de achiziție publică în numele și pe seama ambilor membri ai asocierii constituită prin prezentul Acord se va face de către reprezentanții asociaților în calitatea lor de conducători ai autorităților contractante.

**Art. 28:** Autoritatea Contractantă Desemnată, va publica anunțul de atribuire în SEAP .

**Art.29:** Autoritatea Contractantă Desemnată va păstra dosarul achiziției în original în conformitate cu prevederile Legii 98/2016 și ale contractului de finanțare, o copie a acestuia urmând a fi păstrată de către Asociat.

**Art.30:** Monitorizarea implementării contractului :

1. Monitorizarea implementării contractului se va face de către o Echipă de Monitorizare și

Implementare formată din reprezentanți ai fiecărui Asociat .

În acest sens, Autoritatea Contractantă Asociată va nominaliza și va comunica Autorității Contractante Desemnate, în termen de 10 zile lucrătoare de la semnarea contractului de achiziție publică comună, minimum 2 persoane având cunoștințe cel puțin tehnice și financiare, care vor acționa pe parcursul execuției contractului, în numele și pe seama autorității contractante care le-au desemnat.

Echipa de monitorizare și implementare va asigura urmărirea și implementarea contractului de achiziție publică în conformitate cu prevederile sale și va fi numită prin act administrativ de către Autoritatea Contractantă Desemnată, în baza propunerilor primite.

Orice document care privește derularea contractului va fi semnat de către Echipa de monitorizare și implementare.

Echipa de monitorizare și implementare va emite ordinul de începere a contractului, în conformitate cu prevederile contractului de achiziție publică.

1. Orice comunicare care este necesar a fi făcută de către membrii asocierii către Prestator va fi comunicată acestuia prin intermediul Echipei de monitorizare și implementare.
2. Comunicările între membrii asocierii cu privire la derularea obiectului contractului, dacă este cazul, se vor face simultan către toți membrii asocierii, astfel încât, fiecare să ia la cunoștință stadiul actualizat al contractului. Cap. VIII, Comunicările, se va aplica corespunzător.
3. Verificarea și confirmarea calitativă și cantitativă a serviciilor prestate în cadrul contractului de achiziție publică se va face de către reprezentanții fiecărei autorități membre, constituiți în Comisia de recepție.
4. Ori de câte ori va fi necesară modificarea contractului, U.A.T.-ul în cauză, prin reprezentanții săi în Echipa de monitorizare și implementare, va întocmi o notă justificativă în acest sens, modificările putând fi făcute doar în conformitate cu prevederile Art. 221 din Legea 98/2016. Nota justificativă prin care se explică cauza, motivele și oportunitatea modificărilor, caracterul nesubstanțial al modificării ( Art. 221 alin.(7) din Legea 98/2016) și conformitatea modificării cu prevederile Art. 221 din Legea 98/2016 va fi comunicată Autorității Contractante Desemnate, cu cel puțin 10 zile lucrătoare înainte ca actul adițional să intre în vigoare.

**Art. 31:** Modalitatea de efectuare a plăților de către membrii Asocierii, în cadrul contractului care va fi încheiat

**31.1** Contribuția financiară totală estimată a părților este **6.000.000 lei**, din care:

|  |  |  |  |  |
| --- | --- | --- | --- | --- |
| **Nr. crt.** | **Partener** | **Servicii prestate** | **Nr. buc.** | **Valoare totală**  **(cu TVA inclus)** |
| 1. | **UAT JUDEȚUL MARAMUREȘ** | Achiziție Servicii elaborare Studiu de Fezabilitate pentru obiectivul de investiții ”DRUM EXPRES BAIA MARE-SATU MARE” | 1 | **3.000.000 lei** |
| 2. | **UAT JUDEȚUL SATU MARE** | **3.000.000 lei** |
| **Total** | | | | **6.000.000 lei** |

Prezenta repartiție de costuri este o estimare, urmând ca, din totalul costului pentru elaborarea Studiului de Fezabilitate, suportarea cuantumului sumelor defalcate pe fiecare partener se va stabili ulterior, în cote părți egale, cu acordul părților.

Consiliul Județean Maramureș are rolul de AUTORITATE CONTRACTANTĂ, asigurând suportul tehnico-operațional pentru acest demers.

**31.2** Contribuția financiară menționată la prezentul articol va fi considerată modificată fără încheierea unui act adițional la prezentul acord, în sensul și la valoarea consemnată în contractul de achiziție publică care va fi încheiat în urma derulării procedurii de achiziție în comun, în conformitate cu prevederile ofertei declarate câștigătoare. Astfel, contribuțiile financiare ale fiecărui asociat vor fi prevăzute și detaliate distinct în contractul de achiziție publică ce va fi atribuit.

**31.3** Autoritatea Contractantă Asociată va vira contribuția financiară aferentă/stabilită Autorității Contractante Desemnate în contul comunicat de către aceasta prin contractul de achiziție publică încheiat cu Prestatorul, în baza documentelor justificative. Plata către Prestator se va efectua de către Autoritatea Contractantă Desemnată numai după virarea contribuției financiare a partenerului.

**Art. 32: Garanția de bună execuție a contractului**

Garanția de bună execuție se va constitui în oricare din formele prevăzute de lege la Art.40, alin.(1),(3),(4) și (6) din HG 395/2016 în cuantum de 10% din valoarea contractului în lei, fără TVA.

**CAP VIII COMUNICĂRILE**

Art. **33:** Comunicarea între membrii asocierii, precum și între aceștia și viitorul Prestator se face în scris, prin adresă aprobată de conducătorul Autorității Contractante emitente.

**Art.34:** Orice comunicare scrisă dintre membrii asocierii sau dintre aceștia/unul dintre aceștia pe de o parte, și Prestator, pe de altă parte, va indica denumirea proiectului și numărul de identificare și se va trimite prin poștă și/sau fax și/sau e-mail cu semnătură digitală și/sau se va livra personal, la adresa corespunzătoare indicată de părți în acest scop, în prezentul Acord sau în contractul încheiat cu Prestatorul.

**Art. 35:** Dacă expeditorul solicită confirmare de primire, va include această solicitare în comunicare. Expeditorul va cere confirmare de primire de fiecare dată când există un termen limită pentru primirea comunicării. În orice caz, expeditorul va lua toate măsurile necesare pentru a asigura primirea la termen a comunicării.

**Art. 36:** Când prezentul Acord sau Contractul încheiat cu Prestatorul prevede transmiterea într-un termen, emiterea unei aprobări în termen, consimțământ, propuneri de modificare sau a unei decizii, orice astfel de aprobare, consimțământ, propunere de modificare sau decizie nu vor fi refuzate sau amânate în mod nejustificat.

**Art. 37:** Orice comunicare între membrii prezentului Acord sau între aceștia și viitorul Prestator va fi transmisă în copie tuturor membrilor Acordului, astfel încât, fiecare să cunoască stadiul actualizat al proiectului/contractului.

**Art. 38:** Datele de contact

**38.1** Datele de contact cu privire la prevederile prezentului Acord de asociere sunt următoarele:

|  |  |
| --- | --- |
| **U.A.T. JUDEȚUL MARAMUREȘ – CONSILIUL JUDEȚEAN MARAMUREȘ** | Adresă: Baia Mare, strada Gheorghe Șincai, nr. 46  Telefon/Fax:……………………………………….  E-mail:…………………………………………….  Persoana de contact:……………………………… |
| **U.A.T. JUDEȚUL**  **SATU MARE - CONSILIUL JUDEȚEAN SATU MARE** | Adresă: Satu Mare, strada P-ța 25 Octombrie nr. 1  Telefon/Fax:……………………………………………  E-mail:…………………………………………………  Persoana de contact:………………………………….. |

**38.2** Datele de contact cu privire la Etapa I a prezentului Acord – faza de planificare a procedurii de achiziție publică – vor fi stabilite la data emiterii Dispoziției de constituire a grupului de lucru, în conformitate cu prevederile prezentului Acord.

**38.3** Datele de contact cu privire la Etapa a II-a a prezentului Acord – etapa de organizare a procedurii și atribuirea contractului vor fi stabilite la data emiterii Dispoziției de constituire a Comisiei de evaluare, în conformitate cu prevederile prezentului Acord.

**38.4** Datele de contact cu privire la Etapa a III-a a prezentului Acord – etapa post atribuire contract, respectiv, executarea și monitorizarea implementării contractului – vor fi stabilite la data emiterii Dispoziției de constituire a Echipei de monitorizare și implementare de către fiecare Asociat în parte, conform prevederilor prezentului Acord.

**CAP. IX LIMBA ACORDULUI**

**Art. 39:** Limba prezentului Acord și a tuturor comunicărilor scrise va fi limba oficială a Statului Român, respectiv, limba română.

**CAP. X LEGEA APLICABILĂ**

**Art. 40:** Legea aplicabilă prezentului Acord este legea română, Acordul urmând a fi interpretat potrivit acestei legislații.

**CAP.XI SOLUȚIONAREA EVENTUALELOR DIVERGENȚE ȘI A LITIGIILOR**

**Art. 41:** Părțile vor depune toate eforturile pentru a rezolva pe cale amiabilă, prin tratative directe și negociere amiabilă, orice neînțelegere sau dispute/divergențe care se poate/pot ivi între ele, în cadrul sau în legătură cu îndeplinirea Acordului.

**Art. 42:** Dacă disputa nu a fost astfel soluționată și Părțile au, în continuare, divergențe în legătură cu sau în îndeplinirea Acordului, acestea trebuie să se notifice reciproc și în scris, în privința poziției lor asupra aspectului în dispută, precum și cu privire la soluția pe care o întrevăd pentru rezolvarea ei.

**Art. 43:** Dacă încercarea de soluționare pe cale amiabilă eșuează sau dacă una dintre Părți nu răspunde la solicitare în termen de 5 zile lucrătoare de la luarea la cunoștință a notificării, oricare din Părți are dreptul de a se adresa instanțelor de judecată competente.

**CAP. XII FORȚA MAJORĂ**

**Art. 44:** Forța majoră și cazul fortuit exonerează de răspundere Părțile în cazul neexecutării parțiale sau totale a obligațiilor asumate prin prezentul Acord, în conformitate cu prevederile Art. 1351 din Codul civil.

**Art. 45:** Forța majoră și cazul fortuit trebuie dovedite.

**Art. 46:** Partea care invocă forța majoră sau cazul fortuit are obligația să aducă la cunoștința celeilalte părți, în scris, de îndată ce s-a produs evenimentul.

**Art. 47:** Partea care a invocat forța majoră sau cazul fortuit are obligația să aducă la cunoștința celeilalte părți încetarea cauzei acesteia de îndată ce evenimentul a luat sfârșit.

**Art. 48:** Îndeplinirea Acordului va fi suspendată în perioada de acțiune a forței majore, dar fără a prejudicia drepturile ce li se cuveneau părților până la apariția acesteia.

**Art. 49:** Dacă forța majoră acționează sau se estimează că va acționa o perioadă mai mare de 15 zile, fiecare parte va avea dreptul să notifice celeilalte părți încetarea de plin drept a prezentului Contract, fără ca vreuna din părți să poată pretinde celeilalte daune-interese.

**CAP. XIII DISPOZIȚII PRIVIND ÎNCETAREA/DENUNȚAREA UNILATERALĂ A ACORDULUI**

**Art. 50:** Prezentul Acord poate fi denunțat unilateral oricând, în scris, de către oricare dintre părți. În acest caz, Acordul va înceta de a produce efecte juridice pentru partea care a denunțat prezentul Acord după expirarea unui termen de 10 zile calendaristice de la data recepționării de către Autoritatea Contractantă Desemnată a informației despre denunțare.

**Art. 51:** Asociatul nu poate denunța prezentul Acord dacă necesitățile sale transmise către Autoritatea Contractantă Desemnată fac obiectul procedurii de achiziție în derulare, iar denunțul este făcut după data transmiterii în SEAP a documentației de atribuire.

**Art.52:** Asocierea își încetează activitatea ca urmare a următoarelor cauze:

1. Expirarea duratei pentru care s-a încheiat prezentul Acord de asociere;
2. Prin acordul părților.

**Art. 53:** Neîndeplinirea sau îndeplinirea necorespunzătoare a activităților prevăzute în prezentul Acord atrage răspunderea părții în cauză.

**Art. 54:** Prezentul Acord de asociere va putea fi modificat prin acte adiționale aprobate și semnate în condiții similare celor în care a luat naștere Acordul prezent.

Prezentul Acord intră în vigoare după aprobarea lui prin Hotărâre a Consiliului Județean Maramureș, respectiv, după aprobarea lui prin Hotărâre a Consiliului Județean Satu Mare, de la data semnării lui de către ultima dintre părți.

Prezentul Acord, conținând 16 pagini, este semnat la data de ………………………………., în 2 exemplare originale, toate având aceeași forță juridică, câte unul pentru fiecare parte membră.

|  |  |
| --- | --- |
| ASOCIAT | SEMNĂTURI |
| U.A.T. JUDEȚUL MARAMUREȘ  CONSILIUL JUDEȚEAN MARAMUREȘ | PREȘEDINTE: Ionel-Ovidiu BOGDAN |
| U.A.T. JUDEȚUL SATU MARE  CONSILIUL JUDEȚEAN SATU MARE | PREȘEDINTE: Csaba PATAKI |

|  |  |
| --- | --- |
| **PREȘEDINTE**  **Pataki Csaba** | **DIRECTOR EXECUTIV,**  **Direcția Dezvoltare Regională**  **Ştern Felicia Cristina** |